pythainlp/thai-wiki-dataset-v4 huggingface dataset:
เอกสารแพนดอรา

เอกสารแพนดอรา หรือ แพนดอราเพเพอส์  เป็นเอกสารรั่วไหลจำนวน 11.9 ล้านฉบับ ขนาด 2.9 เทราไบต์ เผยแพร่โดยกลุ่มนักข่าวสืบสวนนานาชาติ (ไอซีไอเจ) เริ่มต้นตั้งแต่ 3 ตุลาคม 2021 หน่วยงานข่าวภายใต้ไอซีไอเจอธิบายว่าการรั่วไหลของข้อมูลนี้เป็นการเปิดโปงความลับทางการเงินครั้งที่ขยายผลกว้างที่สุด มีทั้งเอกสาร, ภาพ, อีเมล และสเปรดชีตจากบริษัทให้บริการด้านการเงิน 14 บริษัท จากประเทศปานามา, สวิตเซอร์แลนด์ และสหรัฐอาหรับเอมิเรตส์ ซึ่งมากกว่ากรณีเอกสารปานามาเมื่อปี 2016 ซึ่งเปิดโปงเอกสารลับจำนวน 11.5 ฉบับ
รายงานเหล่านี้ระบุว่าอาจมีเงินจำนวนมากถึง 32 ล้านล้านดอลลาร์สหรัฐที่ถูกปกปิดไว้ไม่ให้ถูกเก็บภาษี ซึ่งจำนวนนี้ยังไม่รวมของมีค่าอื่น ๆ เช่น อสังหาริมทรัพย์, งานศิลปะ และเครื่องเพชรพลอย
มีผู้นำระดับชาติจำนวนรวม 35 คน เจ้าหน้าที่รัฐราว 400 คน จากเกือบ 100 ประเทศทั่วโลก ที่ปรากฏอยู่ในรายชื่อที่เปิดโปงนี้ เช่น โทนี แบลร์ อดีตนายกรัฐมนตรีสหราชอาณาจักร, เซบัสเตียน ปิญเญรา ประธานาธิบดีชิลี, อูฮูรู เคนยัตตา ประธานานาธิบดีเคนยา, มีลอ จูกานอวิช ประธานาธิบดีมอนเตเนโกร, วอลอดือมือร์ แซแลนสกึย ประธานาธิบดียูเครน, ชัยค์ตะมีม เอมีร์แห่งกาตาร์, Ali Bongo Ondimba ประธานาธิบดีกาบอง และกิเยร์โม ลาโซ ประธานาธิบดีเอกวาดอร์
ตุ๊กตารัก

ตุ๊กตารัก (; โรมาจิ: "Romansu Dōru") เป็นภาพยนตร์ญี่ปุ่นในปี 2020 ที่สร้างมาจากนวนิยายของยูกิ ทานาดะ โดยเธอก็ได้เป็นผู้กำกับภาพยนตร์เรื่องนี้เช่นกัน ภาพยนตร์เรื่องนี้เล่าเรื่องของนักปั้นตุ๊กตายาง เท็ตสึโอะ แสดงโดย อิซเซ ทากาฮาชิ ที่ต้องการสร้างหุ่นจำลองให้สมจริงที่สุด จึงเชิญนางแบบ โซโนโกะ แสดงโดย ยู อาโออิ มาเป็นแบบพิมพ์หน้าอกให้ และพวกเขาทั้งสองก็ตัดสินใจคบหาดูใจกัน แต่เท็ตสึโอะมีเรื่องที่บอกไม่ได้กับโซโนโกะ "ตุ๊กตารัก" ใช้ฟิล์ม 16 มิลลิเมตรถ่ายทำตลอดทั้งเรื่อง ตามระบบจำแนกประเภทภาพยนตร์ ภาพยนตร์เรื่องนี้ถูกจัดอยู่ในระดับ พีจี-12
ในการคัดเลือกนักแสดง ทานาดะเองแอบหวังว่าจะได้ อิซเซ ทากาฮาชิ มาแสดงเป็นเท็ตสึโอะ เมื่อครั้งเธอเคยร่วมงานกับทากาฮาชิ เธอกล่าวว่ามีเพียงแค่ทากาฮาชิเท่านั้นที่สามารถเต็มเติมบทนี้ได้" นอกจากนี้ ยูมะ อาเบะ หนึ่งในสมาชิกของวง"เนเวอร์ยองบีช" (Never Young Beach) ที่รับผิดชอบเพลงประกอบไทเทิลวิ่งตอนจบ (End credit) เป็นน้องชายของอิซเซ
แคว้นโอริออล

ภูมิศาสตร์.
แคว้นโอริออลตั้งอยู่ในทางตะวันตกเฉียงใต้ของเขตสหพันธ์กลางในที่ราบสูงรัสเซียตอนกลาง
มีพื้นที่ ที่ 24,652 ตารางกิโลเมตร (9,518 ตารางไมล์) เป็นหนึ่งในหน่วยยองค์ประกอบที่เล็กที่สุด จากเหนือจรดใต้มีความยาว 150 กิโลเมตร (93 ไมล์) และจากตะวันตกไปตะวันออกยาว 200 กิโลเมตร (120 ไมล์)
มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
มีแร่ดินดำ (เชอร์โนเซม) 4,800 ตารางกิโลเมตร (1,900 ตารางไมล์) อยู่ในแคว้น ซึ่งคิดเป็นสามในสี่ส่วนของปริมาณสำรองเชอร์โนเซมของทั้งโลก
เหตุฆาตกรรมเซซีล บล็อก

เซซีล บล็อก  เป็นเด็กหญิงวัย 11 ปี จากเขตเทศบาลที่ 19 ปารีส ประเทศฝรั่งเศส เธอถูกฆาตกรรมโดยเจ้าหน้าที่ตำรวจฟร็องซัว เวรอฟว์ เหตุการณ์นี้เป็นหนึ่งในเหตุฆาตกรรมต่อเนื่องระหว่างปี 1986 ถึง 1994 ที่สร้างความสั่นสะเทือนไปทั่วทั้งนคร
ในช่วงปลายเดือนกันยายน 2021 ฟร็องซัว เวรอฟว์ เจ้าหน้าที่ตำรวจเกษียณอายุ ได้สารภาพไว้ในจดหมายลาตายว่าเป็นผู้ก่อเหตุฆาตกรรมในปี 1986 รวมทั้งเหตุฆาตกรรมอื่น ๆ โดย "ชายหน้าปรุ"  ผลการตรวจดีเอ็นเอที่พบในจุดเกิดเหตุเชื่อมโยงเหตุฆาตกรรมครั้งนี้กับเหตุฆาตกรรมอีกสองครั้งและการข่มขืนอีกหกครั้ง
เดเอ็ฟเบ-โพคาล ฤดูกาล 2021–22

เดเอ็ฟเบ-โพคาล ฤดูกาล 2021–22 เป็นฤดูกาลที่ 79 ของการแข่งขันฟุตบอลถ้วยเยอรมันแบบแพ้คัดออกประจำปี 64 ทีมที่มีส่วนร่วมในการแข่งขัน ประกอบไปด้วยทีมทั้งหมดที่มาจากปีที่ผ่านมาของบุนเดิสลีกาและซไวเทอบุนเดิสลีกา การแข่งขันจะเริ่มต้นเมื่อวันที่ 6 สิงหาคม พ.ศ. 2564 (ค.ศ. 2021) กับรอบแรกจากหกรอบและจะสิ้นสุดลงในวันที่ 21 พฤษภาคม พ.ศ. 2565 (ค.ศ. 2022) กับรอบชิงชนะเลิศที่สนามกีฬาโอลิมปิกในเบอร์ลิน (สนามเป็นกลางในนาม) ซึ่งเป็นเจ้าภาพนัดชิงชนะเลิศนับตั้งแต่ ค.ศ. 1985 เดเอ็ฟเบ-โพคาลเป็นที่ยอมรับว่ารายการสโมสรที่สำคัญมากที่สุดอันดับสองในฟุตบอลเยอรมันหลังจากแชมป์บุนเดิสลีกา. เดเอ็ฟเบ-โพคาลดำเนินการโดย สมาคมฟุตบอลเยอรมัน (เดเอ็ฟเบ)
สโมสรที่เข้าร่วมการแข่งขัน.
ด้านล่างนี้คือ ทีมที่เข้าร่วมสำหรับการแข่งขัน:
ตารางการแข่งขันในแต่ละรอบ.
โดยทั่วไปการจับสลากทั้งหมดจะจัดขึ้นที่ พิพิธภัณฑ์ฟุตบอลเยอรมัน ใน ดอร์ทมุนท์, ในช่วงเย็นวันอาทิตย์ เวลา 18:00 หลังจากแต่ละรอบ (เว้นแต่จะระบุไว้เป็นอย่างอื่น). การจับสลากจะถ่ายทอดสดทาง ARD ของ "Sportschau", ออกอากาศที่ ดัสแอร์สเทอ. ตั้งแต่รอบก่อนรองชนะเลิศเป็นต้นไป, การจับสลากสำหรับ เดเอ็ฟเบ-โพคาล ฟราอูเอน จะเกิดขึ้นในเวลาเดียวกัน.
แต่ละรอบของการแข่งขันฤดูกาล 2021–22 ที่มีกำหนดไว้ดังต่อไปนี้:
แมตช์การแข่งขัน.
ทั้งหมดหกสิบสามนัดที่จะลงเล่น, เริ่มต้นกับรอบแรกเมื่อวันที่ 6 สิงหาคม พ.ศ. 2564 (ค.ศ. 2021) และปิดท้ายด้วยรอบชิงชนะเลิศในวันที่ 21 พฤษภาคม พ.ศ. 2565 (ค.ศ. 2022) ที่ สนามกีฬาโอลิมปิก ใน เบอร์ลิน.
เวลาจนถึงวันที่ 30 ตุลาคม พ.ศ. 2564 (ค.ศ. 2021) และตั้งแต่วันที่ 27 มีนาคม พ.ศ. 2565 (ค.ศ. 2022) คือ CEST . เวลาตั้งแต่วันที่ 31 ตุลาคม พ.ศ. 2564 (ค.ศ. 2021) ถึง 26 มีนาคม พ.ศ. 2565 (ค.ศ. 2022) คือ CET .
รอบแรก.
การจับสลากสำหรับรอบแรกจะจัดขึ้นในวันที่ 4 กรกฎาคม พ.ศ. 2564 (ค.ศ. 2021) ในเวลา 18:30 (เวลาท้องถิ่น), กับ โทมัส โบรอิช เป็นผู้ทำการจับสลากในแต่ละนัด. สามสิบสองนัดจะจัดขึ้นตั้งแต่วันที่ 6 ถึง 25 สิงหาคม พ.ศ. 2564 (ค.ศ. 2021).
รอบสอง.
การจับสลากสำหรับรอบสองจะจัดขึ้นในวันที่ 29 สิงหาคม พ.ศ. 2564 (ค.ศ. 2021) ในเวลา 18:30 (เวลาท้องถิ่น), กับ โรนัลด์ เราเฮอ เป็นผู้ทำการจับสลากในแต่ละนัด. สิบหกนัดจะลงเล่นตั้งแต่วันที่ 26 ถึง 27 ตุลาคม พ.ศ. 2564 (ค.ศ. 2021).
รอบ 16 ทีมสุดท้าย.
การจับสลากสำหรับรอบ 16 ทีมสุดท้าย จะจัดขึ้นในวันที่ 31 ตุลาคม ค.ศ. 2021 ณ เวลา 18:30. แต่ละนัดถูกจับสลากโดย เปแตร์ ซิมเมอร์มันน์, ประธานสโมสร เอสเฌ อาห์รทัล, หนึ่งในสโมสรฟุตบอลที่ได้รับผลกระทบจาก อุทกภัยในเยอรมนี พ.ศ. 2564. แปดนัดได้จัดขึ้นตั้งแต่วันที่ 18 ถึง 19 มกราคม ค.ศ. 2022.
รอบก่อนรองชนะเลิศ.
การจับสลากสำหรับรอบก่อนรองชนะเลิศได้จัดขึ้นเมื่อวันที่ 30 มกราคม ค.ศ. 2022 ณ เวลา 19:15. เฟลิกซ์ นอยรอยเทอร์ เป็นผู้กำหนดการจับสลากแต่ละนัด, แต่มีการยกเลิก; การจับสลากจากนั้นดำเนินการโดย นอร์แบร์ต ดิคเคิล. สี่นัดได้จัดขึ้นตั้งแต่วันที่ 18 ถึง 1 ถึง 2 มีนาคม ค.ศ. 2022.
รอบรองชนะเลิศ.
การจับสลากสำหรับรอบรองชนะเลิศได้จัดขึ้นในวันที่ 6 มีนาคม ค.ศ. 2022, กับ ลอรา โนลเทอ เป็นผู้ทำการจับสลากในแต่ละนัด. สองนัดได้จัดขึ้นตั้งแต่วันที่ 19 ถึง 20 เมษายน ค.ศ. 2022.
รอบชิงชนะเลิศ.
รอบชิงชนะเลิศจะลงสนามในวันที่ 21 พฤษภาคม ค.ศ. 2022 ที่ โอลึมพีอาชตาดีอ็อน ใน เบอร์ลิน.
ผู้ทำประตูสูงสุด.
ด้านล่างนี้คืออันดับผู้ทำประตูสูงสุดของเดเอ็ฟเบ-โพคาล, เรียงลำดับแรกก่อนโดยจำนวนประตู, และจากนั้นเรียงตามตัวอักษรถ้าจำเป็น. ประตูที่ทำได้ในการดวลลูกโทษจะไม่ถูกนำมานับรวม.
 "ณ วันที่ 19 เมษายน ค.ศ. 2022"
หมายเหตุ.
<templatestyles src="Reflist/styles.css" />
ขบวนการเอกราชจามปา

ขบวนการเอกราชจามปา  เป็นขบวนการเรียกร้องเอกราชของชาวจามและความพยายามแบ่งแยกดินแดนจากประเทศเวียดนาม
จามปาเป็นคำเรียกกลุ่มนครรัฐอิสระของชาวจาม มีอาณาเขตอยู่ในพื้นที่ที่ปัจจุบันคือเวียดนามกลางและใต้ จามปามีอยู่ตั้งแต่คริสต์ศตวรรษที่ 2 จนถึงปี 1832 ซึ่งถูกยึดครองโดยจักรวรรดิเวียดนามภายใต้จักรพรรดิ Minh Mạng ในสมัยที่เป็นรัฐอิสระนั้น จามปามีพัฒนาการทางวัฒนธรรมที่มีอิทธิพลจากอินเดียมาก จึงเกิดเป็นมรดกทางวัฒนธรรมที่แตกต่างอย่างมากจากวัฒนธรรมแบบจีน-เวียดนาม ซึ่งพบทั่วไปในทางเหนือ
อย่างไรก็ตาม เมื่อชาติเวียดนามเกิดขึ้นใหม่หลังสิ้นสุดการปกครองของจีน จามปากับ Đại Việt ได้ก่อสงครามกันจำนวนหลายครั้ง สงครามจำนวนมากนี้ค่อย ๆ ทำให้จามปาในฐานะชาติไม่สามารถต้านทานภัยคุกคามจากจักรวรรดิเขมรทางตะวันตก และจากเวียดนามทางเหนือ ต่อมาชาวจามได้หันมานับถือศาสนาอิสลามเป็นหลักในศตวรรษที่ 15 อย่าไรก็ตาม เวียดนามเข้ามาปกครองจามปาในปี 1471 และทำให้จามปาสิ้นสุดความเป็นรัฐเอกราชโดยนิตินัย นับจากนั้น ชาวจามได้มีความพยายามก่อกบฏต่อต้านการปกครองของเวียดนามหลายครั้ง ในจำนวนนี้มีครั้งสำคัญในคริสต์ศตวรรษที่ 19 เช่น เหตุจลาจลคาทิพซูมัต และ เหตุจลาจลจาทาควา ซึ่งถือเป็นครั้งแรกและครั้งเเดียวที่มีการก่อสงครามโดยกลุ่มจิฮาดในประวัติศาสตร์เวียดนาม การลุกฮือทั้งสองครั้งนั้นถูกปราบโดยจักรวรรดิเวียดนาม ในศตวรรษที่ 20 โดยเฉพาะระหว่างสงครามเวียดนาม ชาวจามได้รวมกันตั้งแนวร่วมปลดแอกจามปา และต่อมาเป็นแนวร่วมเพื่อการปลดปล่อยสหชาติพันธุ์ผู้ถูกกดขี่ ก่อการกบฏเพื่อเป้าหมายคือการได้รับเอกราช แต่ความพยายามก่อกบฏทุกครั้งถูกรัฐบาลคอมมิวนิสต์ของเวียดนามปราบปรามอย่างหนัก
ร็อคกี้

ร็อคกี้  เป็นภาพยนตร์แอคชั่นเกี่ยวกับกีฬาสัญชาติอเมริกัน กำกับโดย จอห์น จี เอวิลด์เซน ร่วมเขียนบทและนำแสดงโดย ซิลเวสเตอร์ สตอลโลน
ภาพยนตร์เรื่องนี้เป็นภาพยนตร์เรื่องแรกในภาพยนตร์ชุด ร็อคกี้ โดยมีภาคต่อคือ ร็อคกี้ ราชากำปั้น ทุบสังเวียน ภาค 2
เนื้อเรื่องย่อ.
ภาพยนตร์กล่าวถึงวันเวลาที่รุ่งโรจน์ถึงขีดสุดของ ร็อคกี้ บัลบัว ได้ล่วงเลยผ่านไปแล้ว เหลือเพียงความทรงจำ ทุกวันนี้เขาไม่สง่าผ่าเผยเหมือนเก่า แต่ลึกลงไปในใจ ร็อคกี้ยังคงเป็นนักสู้อยู่ตลอดเวลา วันหนึ่งเขามีโอกาสขึ้นสังเวียนอีกครั้งกับคู่ชกหนุ่ม เมสัน "เดอะ ไลน์" ดิ๊กสัน นักชกเจ้าของตำแหน่งแชมเปี้ยนรุ่นเฮฟวี่เวทที่ผู้จัดการของดิ๊กต้องการเรียกศรัทธาจากแฟนมวยจากการขึ้นชกครั้งนี้ และนี่ก็เป็นโอกาสหนึ่งในล้านของร็อคกี้ที่จะพิสูจน์ตัวเอง และทำให้คนที่เขารักได้ประจักษ์ว่า ถึงสังขารจะชราแต่จิตใจกลับแกร่งกว่าเดิม
ออสติน วูล์ฟ

ออสติน วูล์ฟ  หรือชื่อเกิด จัสติน ฮีธ สมิธ  เป็นนักแสดง และนายแบบภาพยนตร์ลามกเกย์ชาวอเมริกัน
ประวัติ.
ออสติน วูล์ฟ เกิดเมื่อวันที่ 3 เมษายน ค.ศ.1983 ที่เมืองอัลวาราโด รัฐเท็กซัส ประเทศสหรัฐอเมริกา ก่อนที่เขาจะเติบโตในแถบรอบนอกเมืองฟอร์ตเวิร์ท รัฐเท็กซัส เดิมทีออสตินมีความสนใจในการเป็นนักเพาะกายและนักมวยปล้ำโดยเขาได้เริ่มประกอบอาชีพเป็นนักมวยปล้ำมือสมัครเล่นในสังกัด Thunders Arena Wrestling ก่อนที่เขาจะตัดสินใจย้ายไปอยู่นครนิวยอร์กตั้งแต่ตอนอายุ 20 ปี ในระหว่างนั้นเขาได้หางานทำในนิวยอร์กมากมายก่อนที่เขาจะกลายเป็นคนตกงานจากวิกฤติสินเชื่อซับไพรม์และทำให้เขาได้ตัดสินใจมาทำอาชีพขายบริการแทน 
จากการทำอาชีพขายบริการทำให้เขาได้มีโอกาสต่อยอดในสายงานของเขาโดยการเป็นนักแสดงภาพยนตร์ลามกเกย์ เขาได้เข้าสู่วงการตั้งแต่ปี ค.ศ. 2012 ในสังกัด Randy Blue ก่อนที่เขาจะเริ่มไปเล่นให้กับค่ายภาพยนตร์ต่างๆมากมายทั้ง Falcon Studios, Hot House Entertainment, Raging Stallion และ NakedSword และทั้งหมดทำให้เขาได้มีโอกาสไปเล่นละครบรอดเวย์อยู่ 2 เรื่องคือเรื่อง Broadway-Show Broadway Bares XXII: Happy Endings ซึ่งเล่นร่วมกับ Kyle Dean Massey และ Jennifer Tilly ในปี ค.ศ.2012 และเรื่อง The Big Man ในปี ค.ศ.2013
ในปี ค.ศ. 2019 เขาได้เซ็นสัญญาเป็นนายแบบในสังกัด cocky boys และได้เปิดเว็บไซต์แพลตฟอร์มของตัวเองที่มีชื่อว่า 4my.fans
ชีวิตส่วนตัว.
ออสตินได้ออกมาเปิดเผยว่าเขาเป็นเกย์ 
ในปี ค.ศ. 2018 เขาได้ถูกตกเป็นประเด็นขึ้นมาจากการที่พนักงานชายต้อนรับสายการบินเดลตาแอร์ไลน์ได้ถูกไล่ออกเนื่องจากทำกิจกรรมทางเพศร่วมกับเขาในห้องน้ำเครื่องบิน
วันที่ 28 มิถุนายน 2567 ออสตินถูกจับกุมในข้อหาครอบครองวีดีโอกิจกรรมทางเพศระหว่างเขากับเยาวชนอายุต่ำกว่า 18 ปีบริบูรณ์
มุฮัมมัด ฮุซัยน์ ฏ็อนฏอวี

มุฮัมมัด ฮุซัยน์ ฏ็อนฏอวี ซุลัยมาน (31 ตุลาคม ค.ศ. 1935 - 21 กันยายน ค.ศ. 2021) เป็นจอมพลและนักการเมืองชาวอียิปต์ เขาเป็นผู้บัญชาการทหารของกองทัพอียิปต์ และเป็นประมุขแห่งรัฐโดยพฤตินัยของสภาสูงสุดแห่งกองทัพ จากการขับประธานาธิบดี ฮุสนี มุบาร็อก ออกจากตำแหน่งในวันที่ 11 กุมมภาพันธ์ ค.ศ. 2011 จนกระทั่งมาการแต่งตั้งมุฮัมมัด มุรซี เป็นประธานาธิบดีอียิปต์ในวันที่ 30 มิถุนายน ค.ศ. 2012 ฏ็อนฏอวีเคยดำรงตำแหน่งรัฐมนตรีว่าการกระทรวงกลาโหมใน ค.ศ. 1991 จนกระทั่งมุรซีให้เขาเกษียณในวันที่ 12 สิงหาคม ค.ศ. 2012
หลังเจ็บป่วยไปได้ระยะหนึ่ง ฏ็อนฏอวีเสียชีวิตในวันที่ 21 กันยายน ค.ศ. 2021
ชิน แท-ยง

ชิน แท-ยง (ฮันจา: 申台龍; เกิด 11 ตุลาคม ค.ศ. 1970) เป็นอดีตนักฟุตบอลชาวเกาหลีใต้ เขาเคยเป็นผู้จัดการทีมให้กับฟุตบอลทีมชาติเกาหลีใต้ และฟุตบอลทีมชาติอินโดนีเซีย
อาชีพนักฟุตบอล.
เขาได้รับฉายา "จิ้งจอกสนาม" จากการผ่านและเลี้ยงลูกบอลอย่างฉลาดและมีชั้นเชิง ในฐานะผู้เล่น เขาเล่นในตำแหน่งกองกลางตัวรุกและสามารถเล่นในตำแหน่งกองกลางตัวรับได้
หลังจบการศึกษาจากมหาวิทยาลัยย็องนัม เขาได้ลงเล่นให้แก่อิลฮวาชุนมาทั้งหมด 12 ฤดูกาล เขาได้รับรางวัลผู้เล่นดาวรุ่งยอดเยี่ยมแห่งปีของเคลีกในปี 1992 ซึ่งเป็นปีที่เขาเริ่มเล่นฟุตบอลอาชีพ เขาเป็นผู้เล่นตัวหลักของอิลฮวาชุนมาในชุดชนะเลิศเคลีกสามสมัยติดตั้งแต่ ค.ศ. 1993 ถึง 1995 ซึ่งในปี 1995 นี้เอง เขาได้รับรางวัลผู้เล่นทรงคุณค่าของเคลีกและมีส่วนช่วยให้ทีมชนะเลิศฟุตบอลชิงแชมป์สโมสรเอเชียในปลายปีเดียวกัน หลังจากนั้น อิลฮวาชุนมามีช่วงที่ตกต่ำลงไปบ้าง แต่ชินก็สามารถพาทีมกลับมาชนะเลิศลีกได้สามสมัยติดอีกครั้งระหว่าง ค.ศ. 2001 ถึง 2003 และเขาเองก็ได้รับรางวัลผู้เล่นทรงคุณค่าของเคลีกเป็นครั้งที่สองในปี 2001 เขาทำประตูให้แก่สโมสรทั้งสิ้น 99 ประตูและทำ 68 แอสซิสต์จากการลงเล่นในเคลีกและโคเรียนลีกคัพรวม 401 นัด เขาได้รับรับการยกย่องให้เป็นหนึ่งในผู้เล่นที่ยิ่งใหญ่ที่สุดของเคลีกและมีชื่อติดทีมยอดเยี่ยมเนื่องในโอกาสฉลองครบรอบ 30 ปีของการก่อตั้งเคลีกเมื่อปี 2013
ชินย้ายไปควีนส์แลนด์รอร์ในเอลีกเมื่อ ค.ศ. 2005 และประกาศเลิกเล่นฟุตบอลเนื่องจากปัญหาข้อเท้า เขารับตำแหน่งผู้ช่วยผู้จัดการทีมของควีนส์แลนด์รอร์ โดยเขาได้ทำหน้าที่เป็นผู้ช่วยของ Miron Bleiberg
เขาลงเล่นให้แก่ทีมชาติเกาหลีใต้ 23 นัด โดยได้ลงเล่นในเอเชียนคัพ 1996
เกียรติประวัติ.
ผู้เล่น.
มหาวิทยาลัยย็องนัม
ซ็องนัมอิลฮวาชุนมา
รางวัลส่วนตัว
ผู้จัดการทีม.
ซ็องนัมอิลฮวาชุนมา
เกาหลีใต้ อายุไม่เกิน 23 ปี
เกาหลีใต้
อินโดนีเซีย
อินโดนีเซีย U23
ฮวารัง

ฮวารัง  ยังเป็นที่รู้จักกันในนาม อัศวินบุปผาสะพรั่ง เป็นกลุ่มนักรบชายชั้นยอดใน ชิลลา อาณาจักรโบราณของ คาบสมุทรเกาหลี ที่คงอยู่จนถึง ศตวรรษที่ 10 มีสถาบันการศึกษาและชมรมทางสังคมที่สมาชิกรวมตัวกันเพื่อการศึกษาในทุกด้าน เดิมทีมีไว้เพื่อศิลปะและวัฒนธรรมตลอดจนคำสอนทางศาสนาที่เกิดจาก พุทธศาสนาในเกาหลี เป็นหลัก ประวัติของฮวารังไม่เป็นที่รู้จักอย่างกว้างขวางจนกระทั่งหลังจากวันประกาศอิสรภาพของเกาหลี ในปี 1945 หลังจากนั้นฮวารังก็ได้รับการยกให้เป็นความสำคัญเชิงสัญลักษณ์
ฮวารังยังถูกเรียกว่า "ฮยางโด" ("ผู้มีกลิ่นหอม") คำว่า ฮวารัง เป็นศัพท์เฉพาะที่ใช้สำหรับทุกอย่างตั้งแต่เพลย์บอยไปจนถึง หมอผี หรือสามีของหมอผีหญิง คำนี้ยังคงใช้กันทั่วไปจนถึงศตวรรษที่ 12 แต่มีความหมายแฝงที่เสื่อมเสียมากกว่า
แหล่งข้อมูลดั้งเดิมสำหรับฮวารัง.
ข้อมูลเกี่ยวกับฮวารังส่วนใหญ่จะพบในงานประวัติศาสตร์ ซัมกุก ซากี (1145) และ Samgungnyusa (ป. 1285) และ Haedong Goseungjeon (1215) ที่ยังหลงเหลืออยู่บางส่วน เป็นการรวบรวมชีวประวัติของพระที่มีชื่อเสียงใน สามราชอาณาจักรเกาหลี
ผลงานทั้งสามชิ้นนี้อ้างอิงแหล่งที่มาหลักที่ไม่มีอยู่อีกต่อไป รวมทั้ง 1) ศิลาจารึกของนัลลัง โดยนักปราชญ์ของชิลลาแห่งศตวรรษที่ 9-10 ชเว ชี-ว็อน; 2) บันทึกช่วงต้นราชวงศ์ถังชื่อ ซินหลัว กั๋วจี้ โดยขุนนางถังชื่อ หลิง ฮูเฉิง; และ 3) ฮวารัง เซกี โดย คิม แด-มุน รวบรวมไว้ในช่วงต้นศตวรรษที่แปด ต่อมาในช่วงปลายทศวรรษ 1980 มีการค้นพบ ฮวารัง เซกี ในเมือง กิมแฮ ประเทศเกาหลีใต้ แต่นักวิชาการ ริชาร์ด แม็คไบรด์ มองว่าเป็นการปลอมแปลงหรือเป็นของปลอม
ประวัติ.
ว็อนฮวา.
ตามที่ ซัมกุก ซากี และ ซัมกุก ยูซา สองพงศาวดารเรียกผู้หญิงกลุ่มนี้ว่า ว็อนฮวา โดยลักษณะและกิจกรรมของว็อนฮวานั้นไม่ชัดเจน ซึ่งนักวิชาการบางคนมองว่าพวกเธออาจเป็นสาวงามในราชสำนักหรือเป็นโสเภณี อย่างไรก็ตาม ผู้หญิงมีบทบาททางสังคมที่โดดเด่นกว่ามากในยุคก่อนโชซ็อน โดยเฉพาะอย่างยิ่งใน ชิลลา ซึ่งมีราชินีที่ครองบัลลังก์ถึงสามองค์ในประวัติศาสตร์
สำนักงานตำรวจสหพันธ์ออสเตรเลีย

สำนักงานตำรวจสหพันธ์ออสเตรเลีย (อักษรย่อ: AFP) เป็นหน่วยงานบังคับใช้กฎหมายสหพันธรัฐระดับชาติและหน่วยงานหลักของรัฐบาลออสเตรเลีย ที่มีบทบาทพิเศษในการสืบสวนอาชญากรรม และปกป้องความมั่นคงแห่งชาติของเครือรัฐออสเตรเลีย สำนักงานตำรวจสหพันธ์ออสเตรเลียเป็นหน่วยงานอิสระของกระทรวงมหาดไทย และรับผิดชอบต่อรัฐมนตรีว่าการกระทรวงมหาดไทย รวมถึงต้องรายงานต่อรัฐสภาออสเตรเลีย ณ เดือนตุลาคม ค.ศ. 2019 ผู้บัญชาการตำรวจสหพันธ์ออสเตรเลียคือรีซ เคอร์ชอว์ ซึ่งเดิมคือผู้บัญชาการตำรวจนอร์เทิร์นเทร์ริทอรี
สำนักงานตำรวจสหพันธ์ออสเตรเลียให้ความสำคัญกับการป้องกัน, การสืบสวน และการทำลายล้างอาชญากรรมข้ามชาติที่ร้ายแรง, ซับซ้อน และเป็นองค์การอาชญากรรม รวมถึงการก่อการร้ายและกลุ่มคนหัวรุนแรงสุดโต่ง, อาชญากรรมไซเบอร์, การแสวงประโยชน์จากเด็ก, การลักลอบขนยาเสพติด และการค้ามนุษย์ สำนักงานตำรวจสหพันธ์ออสเตรเลียยังมีหน้าที่รับผิดชอบในการส่งตำรวจชุมชนในออสเตรเลียนแคพิทอลเทร์ริทอรีผ่านการรักษาออสเตรเลียนแคพิทอลเทร์ริทอรี และไปยังดินแดนในภาวะพึ่งพิงอื่น ๆ, ให้การรักษาความปลอดภัยซึ่งปกป้องในท่าอากาศยานหลัก และการอารักขาใกล้ชิดสำหรับบุคคลสำคัญรวมถึงนายกรัฐมนตรีออสเตรเลีย ตลอดจนคณะผู้แทนทางทูตต่างประเทศ, จัดอบรมการบังคับใช้กฎหมายแก่หน่วยงานพันธมิตรในเอเชียแปซิฟิก, ทำหน้าที่เป็นตัวแทนการบังคับใช้กฎหมายและตำรวจระหว่างประเทศของออสเตรเลีย ตลอดจนมีส่วนสนับสนุนการรักษาสันติภาพของสหประชาชาติทั่วโลก สำนักงานตำรวจสหพันธ์ออสเตรเลียยังเป็นสมาชิกของเครือข่ายข่าวกรองแห่งชาติ และทำงานอย่างใกล้ชิดกับสำนักงานข่าวกรองความมั่นคงออสเตรเลีย, กองกำลังชายแดนออสเตรเลีย รวมถึงคณะกรรมการข่าวกรองอาชญากรรมแห่งออสเตรเลีย
ประวัติ.
สำนักงานตำรวจสหพันธ์ออสเตรเลียได้รับการก่อตั้งขึ้นเมื่อวันที่ 19 ตุลาคม ค.ศ. 1979 ภายใต้พระราชบัญญัติสำนักงานตำรวจแห่งสหพันธรัฐออสเตรเลีย ค.ศ. 1979 หลังจากการควบรวมกิจการของอดีตตำรวจเครือรัฐออสเตรเลีย และตำรวจออสเตรเลียนแคพิทอลเทร์ริทอรี ตามมาด้วยการทบทวนความสามารถในการต่อต้านการก่อการร้ายของออสเตรเลียโดยเซอร์ โรเบิร์ต มาร์ก อดีตผู้บัญชาการตำรวจนครบาลในสหราชอาณาจักร ซึ่งได้รับมอบหมายจากรัฐบาลเฟรเซอร์ภายหลังเหตุระเบิดในฮิลตัน ค.ศ. 1978 ส่วนในเดือนพฤศจิกายน ค.ศ. 1979 สำนักงานปราบปรามยาเสพติดแห่งสหพันธ์ได้ย้ายไปยังหน่วยงานใหม่ ครั้นใน ค.ศ. 1984 ส่วนเสริ่มสำนักงานอารักขาของสำนักงานตำรวจสหพันธ์ออสเตรเลียได้แยกออกเป็นสำนักงานอารักขาออสเตรเลียภายใต้ราชการการบริหาร และต่อมาได้รับการควบคุมโดยฝ่ายอัยการสูงสุด ซึ่งหน่วยงานดังกล่าวได้ย้ายกลับไปที่สำนักงานตำรวจสหพันธ์ออสเตรเลียใน ค.ศ. 2004 และปัจจุบันเป็นที่รู้จักในชื่อกองบัญชาการอารักขาผู้เชี่ยวชาญพิเศษของสำนักงานตำรวจสหพันธ์ออสเตรเลีย หรือในชื่อ ‘หน่วยเครื่องแบบอารักขา’ ภายใน
การกำกับดูแล.
คณะกรรมการร่วมของรัฐสภาว่าด้วยการบังคับใช้กฎหมาย ซึ่งเป็นคณะกรรมการร่วมของสมาชิกสภาผู้แทนราษฎรและวุฒิสภาออสเตรเลีย มีหน้าที่รับผิดชอบในการกำกับดูแลสำนักงานตำรวจสหพันธ์ออสเตรเลีย และคณะกรรมการอาชญากรรมออสเตรเลีย
ส่วนคณะกรรมาธิการออสเตรเลียเพื่อความถูกต้องและชอบธรรมในการบังคับใช้กฎหมาย (ACLEI) และสำนักงานคณะกรรมการเพื่อความถูกต้องและชอบธรรม ที่แยกจากกัน มีหน้าที่สอบสวนประเด็นที่เกี่ยวข้องกับการทุจริตในการบังคับใช้กฎหมายในประเทศออสเตรเลีย ในสำนักงานตำรวจสหพันธ์ออสเตรเลีย และหน่วยงานอื่น ๆ
นายกสลับร่าง

นายกสลับร่าง (; โรมาจิ: "Tamiō") เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีวีอาซาฮิ ตั้งแต่วันที่ 24 กรกฎาคม ถึง 18 กันยายน ค.ศ. 2015 ทุกวันศุกร์ เวลา 23:15 น. ถึง 0:15 น. ของวันถัดไป นำแสดงโดย เค็นอิจิ เอ็นโด และ มาซากิ ซูดะ
เรื่องย่อ.
นายกรัฐมนตรีหน้าเคร่งขรึม มุโต้ ไทซัง (ราชบัณฑิตยสภา: ไทซัน มูโต, แสดงโดย เค็นอิจิ เอ็นโด) ที่เต็มเปี่ยมไปด้วยอุดมการณ์และได้รับการไว้วางใจจากพรรคมินเซ ถูกสลับร่างอย่างปริศนากับลูกชายที่ไม่เอาไหนของเขา มุโต้ โช (ราชบัณฑิตยสภา: โช มูโต, แสดงโดย มาซากิ ซูดะ) ทั้งคู่ต่างต้องเรียนรู้วิถีชีวิตที่แตกต่างกันไป กับประเทศญี่ปุ่นที่ถูกห้อยบนเส้นด้ายและเกมการเมืองที่เขาต้องเผชิญ
ตอนและเรตติง.
จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
อุยกูริสถาน

อุยกูริสถาน (อุยกูร์: ; Uyghuristan; แปลว่า "ดินแดนของชาวอุยกูร์" เป็นชื่อที่นักชาตินิยมชาติพันธุ์ชาวอุยกูร์ใช้เรียกภูมิภาคเตอร์กิสถานตะวันออกในประเทศจีน รวมถึงใช้เป็นอีกชื่อเรียกหนึ่งของซินเจียงซึ่งเป็นชื่อเรียกจากรัฐบาลจีน "อุยกูริสถาน" เป็นชื่อที่นักภูมิศาสตร์ชาวมุสลิมในยุคโบราณตั้งให้แก่ภูมิภาคนี้
Phallonemertes

Phallonemertes เป็นสกุลของ Worm ที่อยู่ในวงศ์ Phallonemertidae มีเพียงสปีชีส์เดียวคือ Phallonemertes murrayi.
สปีชีส์นี้พบในมหาสมุทรแปซิฟิกใกล้กับอเมริกาตะวันตก
เดวิด จูเลียส

เดวิด เจย์ จูเลียส (เกิด 4 พฤศจิกายน 1955) เป็นนักสรีรวิทยาชาวอเมริกันและผู้รับรางวัลโนเบลสาขาสรีรวิทยาหรือการแพทย์ เป็นที่รู้จักจากงานเกี่ยวกับกลไกระดับโมเลกุลของการรับความเจ็บปวดกับความร้อน รวมถึงการระบุตัวรับ TRPV1 และ TRPM8 ซึ่งตรวจจับแคปไซซิน, เมนทอล และอุนหภูมิ ปัจจุบันเป็นศาสตราจารย์ประจำมหาวิทยาลัยแคลิฟอร์เนีย เบิร์คลีย์
จูเลียสได้รับรางวัลชอว์ในปี 2010 ในสาขาวิทยาศาสตร์ชีวิตและแพทยศาสตร์ และในปี 2020 ได้รับรางวัลเบรกธรูสาขาวิทยาศาสตร์ชีวิต ในปี 2021 เขาได้รับรางวัลโนเบลสาขาสรีรวิทยาหรือการแพทย์คู่กับอาร์แดม พาทาพูทิยัน
อาร์แดม พาทาพูทิยัน

อาร์แดม พาทาพูทิยัน (เกิด ค.ศ. 1967) เป็นนักชีวโมเลกุลและนักประสาทวิทยาศาสตร์ชาวอเมริกันเชื้อสายอาร์มีเนียในเลบานอน ผู้รับรางวัลรางวัลโนเบลสาขาสรีรวิทยาหรือการแพทย์ ผลงานสำคัญของเขาคือผลงานการระบุตัวรับ PIEZO1, PIEZO2 และ TRPM8 ซึ่งตรวจจับแรงดัน, เมนทอล และอุณหภูมิ พาทาพูทิยันเป็นศาสตราจารย์ด้านประสาทวิทยาศาสตร์ประจำสถาบันแพทยศาสตร์ฮาวเวิร์ด ฮิวส์ และนักวิทยาศาสตร์ประจำสคริพส์รีเสิร์ชในรัฐแคลิฟอร์เนีย ในปี 2021 เขาได้รับรางวัลโนเบลสาขาสรีรวิทยาหรือการแพทย์ ร่วมกับเดวิด จูเลียส
อารามชิกเจ

ชิกเจเกินปา (ทิเบต: ཁྲིག་ཙེ་དགོན།, พินอินทิเบต: "chigzê gönba") หรือ อารามชิกเจ (ปรากฏทับศัพท์เป็นทั้ง Thikse, Tiksey, Thiksey หรือ Thiksay, บ้างทับศัพท์เป็น ทิกเซ) เป็นเกินปา (อารามพุทธแบบทิเบต) ของนิกายเกลุก ตั้งอยู่บนยอดเขาในชิกเจ ราว 19 กม. ทางตะวันออกของเลห์ ในลาดัก ประเทศอินเดีย เป็นเกินปาที่ใหญ่ที่สุดในลาดักกลาง และเป็นที่รู้จักจากการแบ่งอาคารส่วนหนึ่งเฉพาะสำหรับภิกษุณี
อารามชิกเจตั้งอยู่ที่ความสูง 3,600 เมตรจากระดับน้ำทะเล หมู่อาคารของรรามมีความสูงสูงสุดที่ 12 ชั้น ภายในมีทั้งพระพุทธรูป, สถูป, ทางกา และพุทธศาสนวัตถุอื่น ๆ สถานที่สำคัญหนึ่งในเกินปาคือวัดพระศรีอริยเมตไตรย หรือที่นักท่องเที่ยวนิยมเรียกว่าวัดพระเมตไตรยแดง (Red Maitreya Temple) สร้างขึ้นเพื่อรับเสด็จองค์ทะไลลามะที่ 14 ภายในประดิษฐานพระพุทธรูปพระศรีอารย์ความสูง หรือเทียบเท่าตึกสองชั้น
เหล่าทหารการข่าว (กองทัพบกสหรัฐ)

เหล่าทหารการข่าว  เป็นเหล่าข่าวกรองของกองทัพบกสหรัฐ ภารกิจหลักของหน่วยข่าวกรองทางทหารในกองทัพบกสหรัฐ คือการให้การสนับสนุนด้านข่าวกรองและการสงครามอิเล็กทรอนิกส์ ที่ตรงเวลา, ตรงประเด็น, แม่นยำ และสอดคล้องกัน แก่ผู้บังคับบัญชาระดับยุทธวิธี, ปฏิบัติการ และยุทธศาสตร์ กำลังรบของกองทัพบกนี้ทำข่าวกรอง ทั้งสำหรับใช้ในกองทัพบก และเพื่อการแบ่งปันในชุมชนด้านการข่าวแห่งชาติ
ประวัติ.
กำลังพลข่าวกรองได้เป็นส่วนหนึ่งของกองทัพภาคพื้นทวีปตั้งแต่เริ่มก่อตั้งใน ค.ศ. 1775
ครั้นใน ค.ศ. 1776 พลเอก จอร์จ วอชิงตัน ได้มอบหมายหน้าที่หน่วยข่าวกรองแห่งแรก โดยโนวล์ตันส์เรนเจอส์ ซึ่งตั้งชื่อตามพันเอก ทอมัส โนวล์ตัน ได้กลายเป็นกองกำลังชั้นยอดที่ได้รับการจัดตั้งกลุ่มแรก ซึ่งเป็นบรรพบุรุษของหน่วยปฏิบัติการพิเศษสมัยใหม่ เช่น หน่วยจู่โจมกองทัพบกสหรัฐ, กองกำลังเดลตา และอื่น ๆ โดยเลข "1776" บนตราหน่วยข่าวกรองของกองทัพบกสหรัฐดังกล่าว หมายถึงการก่อตั้งโนวล์ตันส์เรนเจอส์
ในเดือนมกราคม ค.ศ. 1863 พลตรี โจเซฟ ฮูเกอร์ ได้ก่อตั้งสำนักสารสนเทศทางการทหารสำหรับกองทัพสหภาพระหว่างสงครามกลางเมือง ซึ่งนำโดยจอร์จ เอช. ชาร์ป ส่วนแอลลัน พิงเคอร์ตัน และลาฟาเยตต์ ซี. เบเกอร์ ได้จัดการปฏิบัติการที่คล้ายคลึงกันสำหรับผู้บังคับบัญชาภูมิภาคของตน โดยปฏิบัติการทั้งหมดเหล่านี้ได้ปิดตัวลงเมื่อสิ้นสุดสงครามกลางเมืองใน ค.ศ. 1865
ใน ค.ศ. 1885 กองทัพบกได้จัดตั้งกองพลข่าวกรองทางทหาร ครั้นใน ค.ศ. 1903 ได้รับการแต่งตั้งให้เป็นกองเสนาธิการใหม่ในระดับสูง
ในเดือนมีนาคม ค.ศ. 1942 กองพลข่าวกรองทางทหารได้รับการจัดระเบียบใหม่เป็นหน่วยข่าวกรองทางทหาร เดิมประกอบด้วยคนเพียง 26 คน โดยเป็นเจ้าหน้าที่ 16 คน ซึ่งได้ขยายเพิ่มอย่างรวดเร็วอันประกอบด้วยเจ้าหน้าที่ 342 คน รวมทั้งเจ้าหน้าที่เกณฑ์และพลเรือน 1,000 คน มีหน้าที่รวบรวม, วิเคราะห์ และกระจายข่าวกรอง ซึ่งแรกเริ่มเดิมทีประกอบด้วย:
* กองธุรการ
* กองข่าวกรอง
* กองต่อต้านข่าวกรอง
* กองปฏิบัติการ
* โรงเรียนภาษา
ในเดือนพฤษภาคม ค.ศ. 1942 อัลเฟรด แม็กคอร์แม็ก ได้จัดตั้งเหล่าพิเศษของหน่วยข่าวกรองทางทหาร ซึ่งเชี่ยวชาญด้านข่าวกรองทางการสื่อสาร
ในวันที่ 1 มกราคม ค.ศ. 1942 เหล่ากองทัพบกสหรัฐแห่งทหารสารวัตรซึ่งก่อตั้งขึ้นในสงครามโลกครั้งที่หนึ่ง ได้รับการแต่งตั้งใหม่ในฐานะเหล่าต่อต้านข่าวกรองของกองทัพบกสหรัฐ ครั้นใน ค.ศ. 1945 เหล่าพิเศษดังกล่าวได้กลายเป็นสำนักงานความมั่นคงกองทัพบก
เมื่อถึงจุดสูงสุดในช่วงต้น ค.ศ. 1946 โรงเรียนภาษาของเหล่าทหารการข่าวมีผู้สอน 160 คนและนักเรียน 3,000 คนเรียนในห้องเรียนมากกว่า 125 ห้อง โดยมีนักเรียนมากกว่า 6,000 คนสำเร็จการศึกษาเมื่อสิ้นสุดสงคราม สิ่งที่เริ่มต้นจากโครงการฝึกอบรมภาษาหน่วยข่าวกรองทางทหารรุ่นทดลองที่เปิดตัวด้วยงบประมาณ 2,000 ดอลลาร์ ในที่สุดก็กลายเป็นผู้บุกเบิกสถาบันภาษากลาโหมในปัจจุบันสำหรับนักภาษาศาสตร์หลายหมื่นคน ที่ช่วยเหลือผลประโยชน์ของชาวอเมริกันทั่วโลก
-สถาน

-สถาน  เป็นหน่วยคำเติมท้ายที่มีความหมายในภาษาเปอร์เซียว่า "ที่ที่เต็มไปด้วย" หรือ "ที่ที่มีสิ่งใด ๆ มากมาย" ปรากฏในชื่อของภูมิภาคต่าง ๆ ในอิหร่าน, อัฟกานิสถาน และเอเชียกลางและใต้ รวมทั้งในคอเคซัสและรัสเซีย
ศัพทมูลวิทยาและคำร่วมเชื้อสาย.
หน่วยคำเติมท้าย "-สถาน" พอจะเทียบเคียงได้กับหน่วยคำเติมท้าย "-แลนด์" ซึ่งปรากฏในชื่อของประเทศและสถานที่หลายแห่ง หน่วยคำเติมท้าย "-สถาน" ยังมีที่ใช้ทั่วไป เช่น "รีเกสถาน"  "ที่แห่งทราย, ทะเลทราย"; "โกเลสถาน"  "ที่แห่งดอกไม้, สวน"; "กูเรสถาน"  "หลุมฝังศพ, สุสาน"; "ฮินดูสถาน"  "ดินแดนของชาวฮินดู" (ประเทศอินเดีย) ในภาษาเปอร์เซีย
แต่เดิมหน่วยคำ "สถาน" เป็นคำนามอิสระ ต่อมาได้พัฒนาไปเป็นหน่วยคำเติมท้ายโดยเป็นผลมาจากการปรากฏบ่อยครั้งในส่วนท้ายของนามประสม หน่วยคำนี้มีต้นกำเนิดจากกลุ่มภาษาอินโด-อิเรเนียนและย้อนไปได้ถึงตระกูลภาษาอินโด-ยูโรเปียน โดยเป็นคำร่วมเชื้อสายกับคำว่า "สถาน"  ในภาษาสันสกฤต (แปลว่า "การยืน" ซึ่งต่อมามีขอบเขตความหมายกว้างออกไป เช่น "สถานที่, ที่ตั้ง; ถิ่นที่อยู่, ที่อาศัย") และสืบเนื่องมาจาก *"sthāna-" ในภาษาอินโด-อิเรเนียนดั้งเดิม
ประเทศ.
<templatestyles src="Div col/styles.css"/>
นอกจากนี้ ชื่อประเทศอาร์มีเนียในภาษาของตนเองคือ "ฮายาสถาน" (Hayastan) โดย ฮายา- มาจากคำว่าฮัยก์ บิดาผู้ก่อตั้งชาติอาร์มีเนีย
ในสมัยสหภาพโซเวียต ชาติเหล่านี้บางชาติยังเป็นที่รู้จักในชื่อที่มีหน่วยคำเติมท้าย "-ia" เช่น "เติร์กเมนิสถาน" (Turkmenistan) บ่อยครั้งเรียกว่า "เติร์กเมเนีย" (Turkmenia), "คีร์กีซสถาน" (Kyrgyzstan) บ่อยครั้งเรียกว่า "เคอร์กิเซีย" (Kirghizia) และแม้แต่ "อุซเบกิสถาน" (Uzbekistan) บางครั้งก็เรียกว่า "อุซเบเกีย" (Uzbekia)
ดูเพิ่ม.
<templatestyles src="Div col/styles.css"/>
ซีน-พยูไดง์

ซีน-พยูไดง์  เป็นหมู่บ้านขนาดเล็กในจังหวัดทวาย เขตตะนาวศรี ประเทศพม่า ตั้งอยู่ทางฝั่งตะวันตกของเทือกเขาตะนาวศรีใกล้กับชายแดนประเทศไทย 
โครงสร้างพื้นฐาน.
ปัจจุบันมีโครงการสร้างถนนจากกรุงเทพมหานครไปยังทวาย ซึ่งจะช่วยพัฒนาการคมนาคมระหว่างเมืองมยิตาทางทิศตะวันตกเฉียงเหนือกับด่านชายแดนพุน้ำร้อน/ที่คี่ทางทิศตะวันออกเฉียงใต้ของหมู่บ้าน นอกจากนี้ยังมีแผนสร้างทางรถไฟด้วย
-เทศ

หน่วยคำเติมท้าย -"เทศ" เป็นศัพท์อินโด-อารยันที่แปลว่า "ประเทศ" ปรากฏในชื่อภูมิภาคและประเทศ โดยเฉพาะในเอเชียใต้และเอเชียตะวันออกเฉียงใต้ (อินโดนีเซีย):
ในประเทศอินโดนีเซีย หน่วยคำนี้แผลงมาเป็น "เดซา" ซึ่งมีความหมายในภาษาอินโดนีเซียว่า "หมู่บ้าน"
วัดไชยชุมพลชนะสงคราม

วัดไชยชุมพลชนะสงคราม เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่บนฝั่งแม่น้ำแม่กลอง ในตำบลบ้านใต้ อำเภอเมืองกาญจนบุรี จังหวัดกาญจนบุรี พื้นที่ที่ตั้งวัดมีเนื้อที่ 44 ไร่ 2 งาน 81 ตารางวา
วัดไชยชุมพลชนะสงคราม หรือ วัดใต้ เพราะอยู่ใต้ของกำแพงเมือง ตามเรื่องเล่าจากผู้สูงอายุเล่าว่า พระยาตาแดงเป็นผู้สร้าง แต่จะเป็นการสร้างขึ้นใหม่ หรือซ่อมแซมบูรณะต่อเติมจากของเดิมซึ่งมีอยู่มาก่อนแล้วก็ได้ เป็นเพียงเรื่องเล่าที่ยังหาหลักฐานไม่ได้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2328 ได้รับพระราชทานวิสุงคามสีมาเมื่อ พ.ศ. 2484
พระเจดีย์เก่าแก่ที่ตั้งอยู่ใกล้พระอุโบสถหลังเก่า กรมศิลปากรได้จัดขึ้นทะเบียนเป็นโบราณสถานไว้ ตามประกาศครั้งที่ 1 ในราชกิจจานุเบกษา เล่ม 52 ลงวันที่ 25 กุมภาพันธ์ พ.ศ. 2478 ในสมัยโบราณกองทัพไทยได้เคยชุมพลเหล่าทหารที่ทะแกล้วร่วมพิธีตั้งศาลเพียงตาบวงสรวงเทพารักษ์ทางไสยศาสตร์ ก่อนที่จะออกไปรบประจันกับเหล่าศัตรู โดยชุมชุมร่วมพิธีกัน ณ ตรงที่ตั้งพระเจดีย์องค์นี้ และได้สร้างเจดีย์นี้เพื่อเป็นนิมิตฉลองชัย ชื่อ "ไชยชุมพล" แสดงว่าพระเจดีย์นี้สร้างขึ้นในที่ชุมพล ต่อมาขนานนามวัดให้เหมาะสมตามชัยนิมิตนี้
อาคารเสนาสนะทีสำคัญ ได้แก่ พระอุโบสถหลังเก่า สร้างประมาณ พ.ศ. 2370 มีภาพจิตรกรรมฝาผนัง เช่น ภาพพรหมลูกฟัก ภาพเทวดา ภาพพระราหูอมจันทร์ และผนังด้านข้างเขียนภาพประวัติขุนแผนย่างกุมารทอง ตามบทประพันธ์เสภาเรื่องขุนช้างขุนแผน พระอุโบสถหลังใหม่ กว้าง 8 เมตร ยาว 20 เมตร สร้างเมื่อ พ.ศ. 2500 หลังคา 3 ชั้น มุงกระเบื้องเคลือบ มีช่อฟ้า ใบระกา หางหงส์ ทำพิธีผูกพัทธสีมา เมื่อวันที่ 16 กุมภาพันธ์ พ.ศ. 2507 ภายในประดิษฐานพระพุทธรูปศิลาแลง ปางตรัสรู้ ขนาดหน้าตัดกว้าง 4 ศอก 1 คืบ สูง 5 ศอก 1 คืบ สร้างสมัยทวารวดี และศาลาการเปรียญ กว้าง 17 เมตร ยาว 60 เมตร สร้างเมื่อ พ.ศ. 2500 หลังคา 3 ชั้น มุงกระเบื้องเคลือบ มีช่อฟ้า ใบระกา ภายในเขียนภาพจิตรกรรม
วัดวังขนายทายิการาม

วัดวังขนายทายิการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังขนาย อำเภอท่าม่วง จังหวัดกาญจนบุรี
วัดวังขนายทายิการามสร้างเมื่อวันที่ 12 กรกฎาคม พ.ศ. 2486 มีพระภิกษุรูปหนึ่งชื่อ พระอาจารย์ผลัด ฉายา ฐานโก ได้เดินทางผ่านมาในหมู่บ้านวังขนาย ซึ่งสมัยนั้นยังไม่มีวัดอยู่เลย โดยในครั้งแรกท่านตั้งใจจะขึ้นไปจำพรรษายังวัดศรีโลหะราษฎร์บำรุง แต่ไม่สามารถจะอยู่จำพรรษาได้ จึงคิดเดินทางกลับจังหวัดสมุทรสงครามบ้านเกิด ขากลับได้แวะที่หมู่บ้านวังขนายเพื่อเยี่ยมญาติโยม ชาวบ้านจึงได้นิมนต์ท่านค้างที่หมู่บ้านหนึ่งคืน หมอศาสตร์ สดวิไล ซึ่งเป็นแพทย์ประจำตำบลวังขนาย ได้ปรึกษาท่าว่าจะสร้างวัดที่นี่และขอนิมนต์ท่านมาอยู่ ท่านไม่ขัดข้อง เมื่อมีการประชุมหมู่บ้าน คุณแม่ชีเยื้อน ฉินโภคะ เป็นผู้มอบที่ดินให้เพื่อก่อสร้างวัด 90 ไร่ ชาวบ้านจึงร่วมกันสร้างวัด โดยเริ่มสร้าง กุฏิขึ้น 2 หลัง มีพระอาจารย์ผลัดเป็นเจ้าอาวาสรูปแรก ได้รับอนุญาตตั้งวัดเมื่อวันที่ 31 พฤษภาคม พ.ศ. 2492 ได้รับพระราชทานวิสุงคามสีมาเมื่อ พ.ศ. 2500
วัดวังขนายทายิการามมีบ่อน้ำร้อน กรมทรัพยากรธรณี ได้มาเจาะบ่อน้ำบริเวณวัด พบว่ามีความร้อนระหว่าง 40-45 องศาเซลเซียส จึงแนะนำให้ทางวัดนำน้ำนี้มาใช้และชำระร่างกาย และต่อมาได้นำน้ำร้อนในบ่อนี้ไปวิเคราะห์ และพิสูจน์ปรากฏว่าในน้ำมีแร่ธาตุอยู่หลายชนิดที่เป็นประโยชน์ต่อร่างกาย ในการบำบัดรักษาโรคต่าง ๆ ทางวัดจึงได้สร้างบ่อน้ำร้อนสำหรับนักท่องเที่ยว
วัดศรีโลหะราษฎร์บำรุง

วัดศรีโลหะราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าม่วง อำเภอท่าม่วง จังหวัดกาญจนบุรี ที่ดินตั้งวัดมีเนื้อที่ 41 ไร่ 2 งาน 67 ตารางวา
วัดศรีโลหะราษฎร์บำรุงสร้างเมื่อ พ.ศ. 2330 ในรัชสมัยพระบาทสมเด็จพระพุทธยอดฟ้าจุฬาโลก โดยชาวจีนชื่อ โหละ และชาวบ้านเรียกว่า วัดตาเจ๊กโหละ ตามชื่อผู้สร้าง ต่อมาพระศรีสวัสดิ์ ผู้ครองเมืองศรีสวัสดิ์ กาญจนบุรี ซึ่งมีหน้าที่เก็บส่วยให้หลวง ได้มาตั้งเตาถลุงแร่รวมโลหะที่ริมท่าน้ำใกล้วัด ได้เปลี่ยนชื่อของวัดเป็น "วัดศรีโลหะราษฎร์บำรุง" ต่อมาเมื่อ พ.ศ. 2446 พระภิกษุพรต จนฺทโสภ ได้มาจำพรรษาและได้เป็นเจ้าอาวาสวัดศรีโลหะราษฎร์บำรุง และตำแหน่งเจ้าคณะอำเภอท่าม่วง เป็นเจ้าอาวาสรูปที่ 6 ของวัด เมื่อคราวพระบาทสมเด็จพระจุลจอมเกล้าเจ้าอยู่หัวเสด็จประพาสน้ำตกไทรโยค ทรงหยุดเรือพระที่นั่งที่หน้าท่าวัดศรีโลหะราษฎร์บำรุง เพื่อทรงสดับพระสงฆ์สวด ชัยมงคลคาถา และสมเด็จพระมหาสมณเจ้า กรมพระยาวชิรญาณวโรรส เคยเสด็จมาวัดนี้ครั้งหนึ่ง วัดนี้พระเจ้าวรวงศ์เธอ พระองค์เจ้าอาทิตย์ทิพอาภาได้ทรงอุปถัมภ์วัดนี้ จนสิ้นพระชนม์ชีพ เนื่องจากมีความสนิทกับพระครูยติวัตรวิบูลย์มาก่อน และได้สร้างขันน้ำมนต์สัมฤทธิ์ขนาดใหญ จารึกพระนามพร้อมตำแหน่งและตราประจำพระองค ์ถวายไว้แก่วัดด้วย 
อุโบสถหลังเก่าได้รับการบูรณะในสมัยพระครูยติวัตรวิบูลย์ ได้สร้างรูปปั้น และยังได้สร้างรูปปั้นพระเจ้าวรวงศ์เธอ พระองค์เจ้าอาทิตย์ทิพอาภาไว้ที่หน้าประตูเข้าอุโบสถเป็นที่ระลึก ต่อมา พ.ศ. 2494 พระครูโสภณประชานารถ (นารถ นาคเสโน) ได้ดำรงตำแหน่งเจ้าอาวาสรูปที่ 9 ได้ทำการบูรณะสร้างถาวรวัตถุต่างๆ เป็นจำนวนมาก เช่น กุฏิเจ้าอาวาส กุฏิสงฆ์ ฌาปณสถาน ตึกอิ่มจิตต์ กำแพงรอบวัด หอระฆัง ศาลาการเปรียญ และอุโบสถทรงจัตุรมุขที่ภายในประดิษฐานพระพุทธรูปองค์ใหญ่ โดยบริเวณฐานพระพุทธรูปมีพระลัญจกร ของพระบาทสมเด็จพระวชิรเกล้าเจ้าอยู่หัว ผนังภายในอุโบสถตกแต่งด้วยไม้แกะสลัก เป็นเรื่องพุทธประวัติ ซึ่งช่างแกะสลักใช้เวลาแกะสลักนานหลายปี อุโบสถของวัดได้รับพระราชทานวิสุงคามสีมาเมื่อ พ.ศ. 2519
วัดมหาเจดีย์

วัดมหาเจดีย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 13 ไร่ 12 ตารางวา 
วัดมหาเจดีย์สร้างเมื่อ พ.ศ. 2321 ตั้งวัดเมื่อ พ.ศ. 2367 ได้รับพระราชทานวิสุงคามสีมาเมื่อ พ.ศ. 2502 สร้างโดยชาวลาวพวน เดิมชื่อ วัดนอก เหตุเพราะตั้งอยู่นอกชุมชน ในอดีตพื้นทีบริเวณนี้เป็นป่าและมีชุมชนตั้งอยู่รายล้อม จนเมื่อมีพระธุดงค์รูปหนึ่งมาพักอาศัยอยู่บริเวณเจดีย์ เมื่อผู้คนพบเห็นเกิดความศรัทธาจึงได้ร่วมกันทำนุบำรุงเจดีย์และสร้างที่พักให้พระสงฆ์รูปนั้น จนตั้งเป็นวัดขึ้นและท่านเป็นเจ้าอาวาส มีนามว่า ท่านอาจารย์อุด
เจดีย์โบราณของวัดเป็นเจดีย์ศิลปะลาวแบบเชียงขวาง สูง 15 เมตร เป็นสิ่งก่อสร้างที่เกิดก่อนการสร้างวัด ส่วนชุดฐานบัวคว่ำ และส่วนชุดฐานบัวลูกแก้วในผังย่อมุมไม้ยี่สิบ และส่วนรองรับองค์ระฆังคือชุดฐานบัวลูกแก้วอกไก่ในผังย่อมุมไม้ยี่สิบเช่นเดียวกัน ด้านบนเป็นส่วนฐานกลมรองรับองค์ระฆังกลมเรียบ ส่วนยอดซ้อนด้วยส่วนปล้องไฉน 5 ชั้นไม่มีบัลลังก์เหนือองค์ระฆัง ยอดบนสุดเป็นปลียอดและฉัตร
วัดแสงสว่าง (จังหวัดปราจีนบุรี)

วัดแสงสว่าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไทย อำเภอศรีมโหสถ จังหวัดปราจีนบุรี 
วัดแสงสว่างมีเจดีย์ที่สันนิษฐานว่า สร้างในรัชสมัยพระบาทสมเด็จพระพุทธเลิศหล้านภาลัย เนื่องจากพระองค์ทรงทราบข่าวว่า ที่ดงศรีมหาโพธิมีช้างเผือกอยู่หนึ่งเชือก จึงโปรดเกล้าฯ ให้ขุนอินทร์เป็นผู้ดำเนินการจับช้างเชือกนี้ ขุนอินทร์จับช้างได้ที่บ้านโคกไทย จึงได้สร้างเจดีย์ขึ้นเป็นอนุสรณ์ ต่อมา พ.ศ. 2467 เจดีย์มีสภาพทรุดโทรม ชาวบ้านจึงร่วมกันบูรณะซ่อมแซม แล้วฉาบด้วยปูนขาวขัดมัน ต่อมาเมื่อ พ.ศ. 2496 ชาวบ้านได้พร้อมใจกันปฏิสังขรณ์อีกครั้งหนึ่ง โดยมีวัตถุประสงค์เพื่อทำการบรรจุเนื้อดินจากสังเวชนียสถานสี่แห่ง จากประเทศอินเดีย ซึ่งทางอาศรมวัฒนธรรมไทย-ภารต มอบให้ และทางกรมศิลปากรได้มอบดวงพระชาดาของสมเด็จพระสัมมาสัมพุทธเจ้า ให้บรรจุในเจดีย์พระธาตุมงคล เมื่อ พ.ศ. 2496 วัดได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2489 วัดแสงสว่างได้ขึ้นบัญชีเป็นโบราณสถานแห่งชาติเมื่อ พ.ศ. 2497 
เจดีย์รูปแบบศิลปะลาวแบบเชียงขวาง เป็นเจดีย์ทรงระฆัง ฐานบัว 1 ฐาน ถัดขึ้นไปเป็นของชุดฐานบัวคว่ำที่ซ้อนกัน 2 ชั้น ที่เชื่อมด้วยฐานบัวลูกแก้ว 2 ฐานด้านบน โดยตั้งแต่ส่วนฐานล่างจนถึงส่วนฐานบัวลูกแก้วนี้อยู่ในผังย่อมุมไม้ยี่สิบ ส่วนหน้ากระดานในผังแปดเหลี่ยมที่มีซุ้มจระนำขนาดเล็ก ฐานเขียงแปดเหลี่ยมสลักลายดอกไม้ บัวคลุ่มเป็นบัวปากระฆังรองรับองค์ระฆังขนาดเล็กไม่มีบัลลังก์ ยอดเป็นปล้องไฉน ปลียอด มีการประดับเครื่องถ้วยจีนบริเวณข้างซุ้มจระนำและบริเวณใต้บัวปากระฆังโดยรอบ อุโบสถสร้างเมื่อ พ.ศ. 2472 หลังคาเป็นเครื่องไม้ มีเครื่องลำยอง หน้าบันมีรูปปั้นครุฑ เดิมมีภาพเขียนสีทั้งภายในและภายนอกแต่ปัจจุบันลบเลือนไปมาก
โลจิค

เซอร์ รอเบิร์ต ไบรสัน ฮอลล์ ที่ 2 (เกิด 22 มกราคม ค.ศ. 1990) รู้จักกันชื่อที่ใช้บนเวทีว่า ลอจิก (Logic) หรือชื่ออื่น ๆ เช่น บ็อบบี แทรันทีโน, ยังซินาตรา เป็นแร็ปเปอร์ นักแต่งเพลง และโปรดิวเซอร์ชาวอเมริกัน
วัดจอมเพชร (ประเทศลาว)

วัดจอมเพชร  เป็นวัดร้างตั้งอยู่ที่เมืองจอมเพชร แขวงหลวงพระบาง ประเทศลาว ตั่งอยู่บนยอดภูเพชร ทางทิศเหนือของบ้านเชียงแมน ห่างจากเมืองหลวงพระบางประมาณ 3 กิโลเมตร สามารถมองเห็นทัศนียภาพของแม่น้ำโขงและเมืองหลวงพระบาง
วัดจอมเพชรสร้างเมื่อ พ.ศ. 2431 (ค.ศ. 1888) สร้างและบูรณะโดยช่างฝีมือชาวลาวและช่างฝีมือชาวไทย อีกตำนานเล่าว่า มีการแข่งขันระหว่างผู้ชายกับผู้หญิงในการสร้างวัดว่าวัดผู้ใดจะสร้างกันเสร็จก่อน ฝ่ายหญิงสร้างวัดเพียวัดและธาตุวัดจอมเพชร ส่วนฝ่ายชายสร้างวัดสีพรม เนื่องจากฝ่ายหญิงล้วงความลับของฝ่ายชายได้ จึงทำให้สร้างวัดได้เสร็จก่อน นักเขียนสารคดีบางคนกล่าวว่า วัดนี้สร้างในสมัยรัชกาลพระบาทสมเด็จพระจุลจอมเกล้าเจ้าอยู่หัว ครั้งที่หลวงพระบางยังอยู่ใต้การปกครองของประเทศสยาม โดยกองทัพสยามครั้งที่ยกพลมาปราบจีนฮ่อ โดยการนำของเจ้าพระยาสุรศักดิ์มนตรี (เจิม แสง-ชูโต)
อุโบสถที่ตั้งอยู่หน้าพระธาตุสร้างตามแบบสถาปัตยกรรมอยุธยาตอนปลาย ฐานอุโบสถแอ่นโค้งแบบท้องเรือสำเภาอันเป็นรูปแบบที่นิยมในสมัยอยุธยาตอนปลาย ผนังด้านมีภาพจิตรกรรมแบบจีนและไทย หลังอุโบสถมีเจดีย์คู่ เป็นเจดีย์ทรงระฆังในผังกลม เหลือเพียงโกลนอิฐ ปูนที่ฉาบไว้ชำรุดเป็นส่วนใหญ่ ส่วนฐานสูง ซ้อนชั้นลดหลั่นกัน 5 ชั้น ฐานเขียนมี 2–3 ชั้น จากนั้นเป็นบัวหงายซึ่งประกบกับบัวคว่ำ ต่อด้วยท้องไม้ซึ่งซ้อนกัน 5 ชั้น องค์เจดีย์มีขนาดเล็กและยืดสูง ส่วนยอดไม่ปรากฏการทำบัลลังก์ มียอดเป็นลักษณะคล้ายบัวคลุ่มเถาและต่อด้วยปลียอด
กองบังคับการตำรวจน้ำ

กองบังคับการตำรวจน้ำ  เป็นหน่วยงานตำรวจน้ำในสังกัดของ กองบัญชาการตำรวจสอบสวนกลาง มีหน้าที่ในการปฏิบัติตามข้อกำหนดในพระราชบัญญัติตำรวจเช่นเดียวกับบนฝั่งทุกประการ และมีหน้าที่เพิ่มเติมคือการรักษาผลประโยชน์ของชาติทางทะเล ตามกฎหมายทางทะเลที่กำหนด
ประวัติ.
ในช่วงสงครามโลกครั้งที่ 2 ประเทศไทยต้องพึ่งพาการขนส่งทางน้ำเพื่อนำเข้าและส่งออกเป็นหลัก ซึ่งในขณะนั้นทางการไทยขาดหน่วยงานที่เข้ามาดูแลด้านการรักษากฎหมายทางทะเล โดยในช่วงเดือน ธันวาคม พ.ศ. 2490 ได้มอบหมายให้กองทัพเรือเป็นผู้ควบคุมดูแลในการรักษากฎหมายทางทะเล แต่ด้วยภารกิจที่หลากหลาย ประกอบกับกองทัพเรือเองจำเป็นต้องเพิ่มประสิทธิภาพการทำงานของตนในทุก ๆ ด้าน ทำให้รัฐบาลมอบหมายให้หน่วยงานที่รับผิดชอบในการรักษากฎหมายในขณะนั้น คือกระทรวงกลาโหม ที่กำกับดูแลกองทัพเรือ และกระทรวงมหาดไทย ที่กำกับดูแลกรมตำรวจ พิจารณาร่วมกันเห็นชอบให้จัดตั้ง กองตำรวจน้ำ เมื่อวันที่ 15 พฤษภาคม พ.ศ. 2495 
ในช่วงหลังสงครามโลกครั้งที่ 2 พ.ศ. 2497 กองบังคับการตำรวจน้ำ เคยตั้งอยู่บริเวณศุลกสถาน หลังจากกรมศุลกากรย้ายไปทำการที่บริเวณท่าเรือคลองเตย และปี พ.ศ. 2502 ได้ย้ายไปยังที่ทำการปัจจุบัน ซึ่งบริเวณเดิมต่อจากนั้นได้เปลี่ยนเป็นที่ทำการของสถานีตำรวจดับเพลิงบางรัก 
ต่อมา เมื่อวันที่ 30 มิถุนายน พ.ศ. 2548 ได้เปลี่ยนชื่อเป็น กองบังคับการตำรวจน้ำ ตามกฎกระทรวงที่ได้ประกาศในราชกิจจานุเบกษา และแบ่งโครงสร้างหน่วยงานใหม่ให้กองบังคับการตำรวจน้ำ เป็นหน่วยงานส่วนหนึ่งของ กองบัญชาการตำรวจสอบสวนกลาง เมื่อวันที่ 7 กันยายน พ.ศ. 2552
เครื่องหมายประจำหน่วย.
เครื่องหมายราชการประจำหน่วยงาน.
กองบังคับการตำรวจน้ำ ตามพระราชบัญญัติเครื่องหมายราชการ พ.ศ. 2482 ประกอบไปด้วย
ธงเจ้าพนักงานตำรวจน้ำ.
ธงเจ้าพนักงานตำรวจน้ำ ตามพระราชบัญญัติธง พ.ศ. 2522 มีลักษณะเป็นสามเหลี่ยมหน้าจั่ว ฐานด้านติดกับคันธงกว้าง 1 ส่วน ผืนธงมีความยาว 3 ส่วน ช่วงต้นจากคันธง 1 ส่วน ลักษณธและสีเดียวกับธงชาติไทย ส่วนที่ 2 และ 3 ถึงปลายธงเป็นสีเลือดหมู ตรงกลางมีพระแสงดาบเขนและโล่สีเหลือง โดยจะชักธงเพื่อแสดงตนเวลาปฏิบัติหน้าที่
หน่วยงานในสังกัด.
กองบังคับการตำรวจน้ำ แบ่งโครงสร้างการบริหารออกเป็น 3 ส่วน 12 กองกำกับการ ประกอบไปด้วย
เรือตรวจการณ์.
สถานะประจำการ.
เรือตรวจการณ์ตั้งแต่ขนาด 60 ฟุตลงมา.
จะไม่มีการตั้งชื่อประจำเรือ แต่จะใช้การเรียก เรือตำรวจน้ำ ซึ่งบางครั้งเขียนเป็นอักษรย่อภาษาไทยข้างลำเรือว่า รน. ตามด้วย หมายเลขประจำเรือ ตามขนาดเรือ และลำดับภายในชุด เช่น
เรือตรวจการณ์ลำน้ำ.
ประกอบด้วยเรือหลากหลายขนาด ตามภารกิจในแต่ละพื้นที่
เพียงชั่วเวลากาแฟยังอุ่น

เพียงชั่วเวลากาแฟยังอุ่น (; โรมาจิ: "Kōhī ga Samenai Uchi ni") เป็นภาพยนตร์ญี่ปุ่นที่ฉายในปี 2018 โดยดัดแปลงมาจากนวนิยายของโทชิคาซุ คาวากูจิ กำกับโดย อายูโกะ สึกาฮาระ และนำแสดงโดย คาซูมิ อาริมูระ
เรื่องย่อ.
ณ ร้านกาแฟแห่งหนึ่ง มีโต๊ะหนึ่งที่สามารถพาผู้คนย้อนเวลากลับไปในอดีตได้ชั่วขณะ โดยมีเงื่อนไขว่าผู้ที่ต้องการจะย้อนเวลากลับไป จะสามารถพบเพียงแค่คนที่เคยมาที่ร้านกาแฟนั้นเท่านั้น และจะต้องดื่มกาแฟให้หมดถ้วยก่อนที่มันจะเย็นลง มิเช่นนั้นก็จะกลายเป็นวิญญาณไปจนกว่าจนมีคนใหม่มาแทน
อุณาโลม

อุณาโลม เป็นสัญลักษณ์คล้ายเลขหนึ่งไทย เลขเก้าไทย หรือหอยสังข์มีทั้งเวียนซ้ายและเวียนขวา พบในเครื่องรางของขลังต่าง ๆ ของไทย ในศาสนสถานพุทธและฮินดู มีความหมายทางมงคล เช่น นำไปใช้เจิมบ้านหรือเจิมรถ
ประวัติ.
สัญลักษณ์อุณาโลมมีปรากฏอยู่ในเทวรูปในศาสนาฮินดู ประเทศอินเดีย มาตั้งแต่ยุคอินเดียโบราณ โดยการเป็นสัญลักษณ์มาจาก อักขระ "โอม" โดยมีการลดทอนสัญลักษณ์มาเรื่อย ๆ จนคล้ายเลขหนึ่งหรือเลขเก้าไทย ตามคติฮินดู คำว่า "อุณาโลม" มาจากคำว่า "โอม" ซึ่งเกิดจากการผสมคำระหว่าง อุ อะ มะ อันหมายถึงเทพเจ้าทั้งสาม
สัญลักษณ์อุณาโลมที่พบในศาสนาพุทธพบในเศียรพระพุทธรูปลังกา สมัยโปโลนารุวะ พุทธศตวรรษที่ 16 ในประเทศเนปาล โดยพบคู่กับพระเนตรของพระพุทธเจ้าที่เจดีย์พุทธนาถ ในประเทศไทยสันนิษฐานว่า สัญลักษณ์อุณาโลมที่พบเก่าแก่ที่สุด ที่ปรากฏอยู่บนเศียรพระพุทธรูปปางมารวิชัยศิลปะทวารวดี พุทธศตวรรษที่ 14–15 ที่จังหวัดบุรีรัมย์ สัญลักษณ์อุณาโลมมีปรากฏขึ้นในประเทศไทยตั้งแต่สมัยทวารวดีซึ่งอาจได้รับอิทธิพลมาจากอินเดียเหนือ ลังกา ขอม คงทำหน้าที่ตรงไปตรงมาคือเป็นขนระหว่างคิ้วของพระพุทธเจ้า
การนำไปใช้.
พบสัญลักษณ์อุณาโลมนบ่อยครั้งในอักขระยันต์ต่าง ๆ ปรากฏอยู่ในตำราพิชัยสงครามหลายครั้งพบเสื้อยันต์ของทหาร ลงอักขระยันต์เอาไว้ พระบาทสมเด็จพระพุทธยอดฟ้าจุฬาโลกทรงใช้ตราอุณาโลมเป็นพระราชลัญจกรประจำพระองค์ เริ่มใช้คราวพระราชพิธีบรมราชาภิเษกเมื่อ พ.ศ. 2328
สัญลักษณ์อุณาโลมปรากฏอยู่ที่หน้าหมวกทหาร เพื่อให้เห็นแตกต่างจากรูปไม้กางเขนอันเป็นตราของพระเยซูศาสดาของศาสนาคริสต์ สภากาชาดเมื่อแรกตั้งในเมืองไทยนั้น ได้ทำเครื่องหมายเป็นรูปอุณาโลมสีแดง และเรียกว่า "สภาอุณาโลมแดง"
ความหมาย.
"อุณาโลม" มีความหมายว่า พระโลมา (ขน) ระหว่างพระขนง (คิ้ว) ปรากฏในพระสุตตันตปิฎก เล่มที่ 3 ทีฆนิกาย ปาฏิกวรรค ลักขณสูตร กล่าวว่า พระอุณาโลมเป็นลักษณะมหาบุรุษ 1 ใน 32 ประการ กล่าวคือ บังเกิด ณ ระหว่างพระขนง มีสีขาวอ่อน เปรียบด้วยนุ่น (อุณฺณา ภมุกนฺตเร ชาตา โหติ โอทาตา มุทุตูลสนฺนิภา)
ในสมัยรัตนโกสินทร์สัญลักษณ์อุณาโลมทำหน้าที่เป็นเครื่องรางของขลังเป็นตัวสร้างความเชื่อมั่น เป็นสิ่งอันเป็นมงคลและศรัทธาให้เกิดขึ้น ภายหลังสัญลักษณ์อุณาโลมทำหน้าที่คล้ายจุด คือ นำไปใช้ปิดประโยค อาจเพื่อทำให้ประโยคนั้นหรือข้อความภายในเกิดสิริมงคล เช่น การเจิมบ้าน รถยนต์หรือเจิมหน้าผาก เป็นต้น เพื่อสร้างขวัญกำลังใจให้กับผู้ได้รับการเจิม คติความเชื่อในปัจจุบันของผู้สักยันต์ เวียนซ้ายเชื่อว่าคงกระพันชาตรี เวียนขวาเชื่อว่าเมตตามหานิยม
จำนวนขดหยักหรือหาง มีความหมายแตกต่างกัน อุณาโลมมียอดหยัก 5 ชั้น เรียกว่า อุณาโลมพระเจ้า 5 พระองค์
การท่องเที่ยวในประเทศยูเครน

ประเทศยูเครนเคยดึงดูดชาวต่างชาติมากกว่า 20 ล้านคนทุกปี (23 ล้านคนใน ค.ศ. 2012) แต่ตั้งแต่ ค.ศ. 2014 จำนวนนี้ลดลงเหลือประมาณ 10 ล้านคน ผู้มาเยือนส่วนใหญ่มาจากยุโรปตะวันออก แต่ยังมาจากยุโรปตะวันตก ตลอดจนตุรกี และอิสราเอล
ประเทศยูเครนเป็นจุดหมายปลายทางบนทางแยกระหว่างยุโรปกลางและยุโรปตะวันออก ระหว่างเหนือและใต้ มีพรมแดนติดกับรัสเซียและอยู่ไม่ไกลจากตุรกี มีทิวเขา – เทือกเขาคาร์เพเทียนเหมาะสำหรับการเล่นสกี, เดินป่า, ตกปลา และล่าสัตว์ ส่วนแนวชายฝั่งทะเลดำเป็นจุดหมายปลายทางยอดนิยมในช่วงฤดูร้อนสำหรับนักท่องเที่ยว ประเทศยูเครนมีไร่องุ่นที่ผลิตไวน์พื้นเมือง, ซากปรักหักพังของปราสาทโบราณ, อุทยานประวัติศาสตร์, โบสถ์ออร์ทอดอกซ์, คาทอลิก และโปรเตสแตนต์ ตลอดจนสุเหร่าและโบสถ์ยิวอีกสองสามแห่ง ส่วนเคียฟ ซึ่งเป็นเมืองหลวงของประเทศมีสิ่งปลูกสร้างที่เป็นเอกลักษณ์จำนวนมาก เช่น อาสนวิหารเซนต์โซเฟีย และถนนกว้าง มีเมืองอื่น ๆ ที่รู้จักกันดีในหมู่นักท่องเที่ยว เช่น เมืองท่าออแดซา และเมืองเก่าอย่างลวิวทางทิศตะวันตก ยูเครนตะวันตกส่วนใหญ่ ซึ่งเคยอยู่ภายในพรมแดนของสาธารณรัฐโปแลนด์ก่อนสงครามโลกครั้งที่สอง เป็นจุดหมายปลายทางยอดนิยมสำหรับชาวโปแลนด์ ส่วนคาบสมุทรไครเมีย ซึ่งเป็น "ทวีป" เล็ก ๆ ของตัวเอง เป็นสถานที่พักผ่อนยอดนิยมสำหรับนักท่องเที่ยวสำหรับการว่ายน้ำ หรือการอาบแดดในทะเลดำ โดยมีสภาพอากาศที่อบอุ่น, ภูเขาที่ขรุขระ, ที่ราบสูง และซากปรักหักพังโบราณ แม้ว่าการค้าการท่องเที่ยวจะได้รับผลกระทบอย่างรุนแรงจากการยึดครองและการผนวกดินแดนของรัสเซียใน ค.ศ. 2014 เมืองต่าง ๆ ที่นั่น ได้แก่ เซวัสโตปอล และยัลตา – ซึ่งเป็นที่ตั้งของการประชุมสันติภาพเมื่อสิ้นสุดสงครามโลกครั้งที่สอง ผู้มาเยือนยังสามารถใช้บริการล่องเรือในแม่น้ำนีเปอร์จากเคียฟไปยังชายฝั่งทะเลดำ ส่วนอาหารยูเครนมีประวัติศาสตร์อันยาวนานและมีอาหารต้นตำรับที่หลากหลาย
อุตสาหกรรมการท่องเที่ยวของประเทศโดยทั่วไปถือว่าด้อยพัฒนา แต่ก็ให้การสนับสนุนที่สำคัญสำหรับเศรษฐกิจของยูเครน ประเทศยูเครนมีข้อได้เปรียบบางประการ ซึ่งรวมถึงค่าใช้จ่ายที่ต่ำกว่าจุดหมายปลายทางในทวีปยุโรปอื่น ๆ มาก เช่นเดียวกับการเข้าใช้โดยไม่ต้องขอวีซ่าสำหรับคนส่วนใหญ่จากทวีปยุโรป, อดีตสหภาพโซเวียต และทวีปอเมริกาเหนือ ทั้งนี้ ตั้งแต่ ค.ศ. 2005 พลเมืองของสหภาพยุโรปและสมาคมการค้าเสรียุโรป, สหรัฐ, แคนาดา, ญี่ปุ่น และเกาหลีใต้ ไม่ต้องขอวีซ่าสำหรับการเยือนประเทศยูเครนเพื่อการท่องเที่ยวอีกต่อไป นอกจากนี้ พลเมืองของรัสเซียและเครือรัฐเอกราชอื่น ๆ ไม่จำเป็นต้องขอวีซ่า (ยกเว้นประเทศเติร์กเมนิสถาน)
ดูเพิ่ม.
<templatestyles src="Div col/styles.css"/>
สงครามหมื่นขาล่าล้างจักรวาล

สงครามหมื่นขาล่าล้างจักรวาล  เป็นภาพยนตร์แอ็คชั่นนิยายวิทยาศาสตร์การทหารของอเมริกาปี ค.ศ. 1997 กำกับโดย พอล เวอร์โฮเว่น และเขียนโดย เอ็ดเวิร์ด โนไมเออร์ จากนวนิยายชื่อเดียวกันในปี ค.ศ. 1959 ของ โรเบิร์ต แอนสัน ไฮน์ไลน์ เรื่องนี้เป็นเรื่องราวเกี่ยวกับทหารหนุ่มชื่อจอห์นนี่ ริโค และการจู่โจมของเขาในกองทหารราบเคลื่อนที่ซึ่งเป็นหน่วยทหารแห่งอนาคต อาชีพทหารของริโคดำเนินไปจากการเกณฑ์ทหาร เป็นนายทหารชั้นสัญญาบัตร และในที่สุดก็เป็นเจ้าหน้าที่ ท่ามกลางฉากหลังของสงครามระหว่างดวงดาวระหว่างมนุษยชาติกับสายพันธุ์แมลงที่รู้จักกันในชื่อ "Arachnids"
ภาพยนตร์เรื่องเดียวที่ออกฉายในซีรีส์ภาพยนตร์ ภาพยนตร์ชุด"สตาร์ชิปทรูเปอร์ส" ได้รับการวิจารณ์เชิงลบเป็นส่วนใหญ่จากนักวิจารณ์เมื่อได้รับการฉาย อย่างไรก็ตาม ได้รับการตอบรับเชิงบวกมากขึ้นเมื่อมองย้อนกลับไป โดยมีนักวิจารณ์หลายคนเน้นย้ำถึงการเสียดสีทางการเมืองของภาพยนตร์เรื่องนี้ ทำรายได้ไป 54.5 ล้านเหรียญสหรัฐในสหรัฐ และรวม 121.2 ล้านเหรียญทั่วโลก เทียบกับงบประมาณ 105 ล้านเหรียญ ในปี ค.ศ. 1998 ภาพยนตร์เรื่องนี้ได้รับการเสนอชื่อเข้าชิงรางวัลออสการ์สาขาวิชวลเอฟเฟกต์ยอดเยี่ยมจากงานประกาศผลรางวัลออสการ์ครั้งที่ 70 ในปี ค.ศ. 2012 "นิตยสารสแลนต์" จัดอันดับภาพยนตร์เรื่องนี้ให้อยู่ในอันดับที่ 20 ในรายชื่อ "100 ภาพยนตร์ยอดเยี่ยมแห่งทศวรรษ 1990"
ภาพยนตร์เรื่องนี้มีภาคต่อหลายภาค ได้แก่ ภาพยนตร์ฉบับคนแสดง 2 เรื่อง ' (2004) และ ' (2008) และภาพยนตร์แอนิเมชั่นคอมพิวเตอร์ 2 เรื่อง ได้แก่ ' (2012) และ ' (2017)
จุดผ่านแดนถาวรบ้านพุน้ำร้อน

จุดผ่านแดนถาวรบ้านพุน้ำร้อน  เป็นด่านภายในช่องเขาในเทือกเขาตะนาวศรีที่กั้นบริเวณชายแดนระหว่างประเทศไทยกับประเทศพม่า ตั้งอยู่ที่ความสูง จุดผ่านแดนฝั่งไทยตั้งอยู่ในหมู่ที่ 12 บ้านพุน้ำร้อน ตำบลบ้านเก่า อำเภอเมืองกาญจนบุรี จังหวัดกาญจนบุรี
จุดผ่านแดน.
ที่คี่  เป็นชื่อเมืองใหม่ในเขตตะนาวศรีทางฝั่งประเทศพม่า ซึ่งปัจจุบันอยู่ระหว่างการพัฒนา คาดกันว่าด่านพุน้ำร้อนจะมีความสำคัญมากขึ้นถ้าแผนโครงการท่าเรือน้ำลึกทวายยังคงดำเนินการต่อ ซึ่งครอบคลุมถึงทางหลวงที่เชื่อมระหว่างกรุงเทพมหานครกับท่าเรือดังกล่าว
ถนนฝั่งพม่าซึ่งได้รับการพัฒนาแล้วมีเส้นทางไปถึงทวายผ่านซีน-พยูไดง์และมยิตา#เปลี่ยนทาง
วัดอู่ตะเภา (จังหวัดสุพรรณบุรี)

วัดอู่ตะเภา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวนา อำเภอเดิมบางนางบวช จังหวัดสุพรรณบุรี
วัดอู่ตะเภามีอุโบสถเก่าแก่เป็นลักษณะรูปเรือสำเภาสมัยโบราณ เชื่อกันว่าเป็นอุโบสถที่สร้างขึ้นตั้งแต่สมัยกรุงศรีอยุธยาตอนปลาย อยู่ใกล้กับอู่จอดเรือของพ่อค้าสมัยนั้น จึงมีชื่อว่า "วัดอู่ตะเภา" เล่ากันว่าพวกชาวเรือพ่อค้าแม่ขาย ได้ชักชวนกันสร้างวัดขึ้นนิมนต์พระสงฆ์มาจำพรรษา ได้ช่วยกันก่อสร้างเสนาสนะ กุฏิให้เพียงพอกับพระสงฆ์ สร้างศาลาการเปรียญ และอื่น ๆ ต่อมากลายเป็นวัดร้างจากการถูกพม่าทำลาย ทำให้เอกสารประวัติวัดที่จัดส่งให้กรมการศาสนา ให้ข้อมูลว่า วัดนี้ตั้งขึ้นเมื่อ พ.ศ. 2481
อุโบสถเป็นอาคารก่ออิฐถือปูน ฐานแอ่นโค้งแบบท้องเรือสำเภา ไม่มีหน้าต่าง ภายหลังพระสงฆ์เข้ามาอยู่อาศัยและได้ต่อเติมส่วนหลังคาและส่วนมุขด้านหน้าเพิ่มเติม มีประตูเข้าช่องเดียวหน้าต่าง 6 ช่อง อุโบสถได้มีการขุดแต่งและบูรณะเสร็จเรียบร้อยแล้วเมื่อ พ.ศ. 2553 วัดมีพระพุทธรูปคือ "หลวงพ่อศักดิ์สิทธิ์" เป็นที่เคารพสักการะเป็นที่พึ่งทางใจในยามเกิดทุกข์ยากเกิดอาเพศเหตุร้าย จะกล่าวคำสั้น ๆ ว่า หลวงพ่อวัดอู่ตะเภาช่วยลูกด้วย เหตุร้ายจะกลับกลายเป็นดีได้
RTS,S

RTS,S/AS01 (ชื่อการค้า มอสกีริกซ์; Mosquirix) เป็นวัคซีนโรคมาลาเรียชนิดโปรตีนรีคอมไบแนนต์ ในเดือนตุลาคม 2021 วัคซีนได้รับการอนุมัติโดยองค์การอนามัยโลกเพื่อใช้ในเด็ก ถือเป็นวัคซีนมาลาเรียแรกที่ได้รับการแนะนำนี้
วัคซีน RTS,S ผลิตขึ้นตั้งแต่ปลายทศวรรษ 1980s โดยนักวิทยาศาสตร์ของบริษัท SmithKline Beecham Biologicals (ปัจจุบันคือ กลักโซสมิธไคลน์วัคซีนส์) ในประเทศเบลเยียม จากนั้นจึงมีการพัฒนาต่อยอดโดย GSK ร่วมกับสถาบันวิจัยวอลเทอร์รี้ดอาร์มี ภายใต้การสนับสนุนด้านเงินทุนบางส่วนจากโครงการวัคซีนมาลาเรียพาธ และมูลนิธิบิลและเมลินดา เกตส์ ค่าประสิทธิภาพของวัคซีนอยู่ที่ 26-50% ในทารกและเด็กเล็ก
ในเดือนกรกฎาคม 2015 องค์การยายุโรป (EMA) ให้การรับรองการใช้วัคซีน วัคซีนนี้ถือเป็นวัคซีนมาลาเรียแรกที่ได้รับการรับรองให้ใช้ รวมถึงเป็นวัคซีนโรคติดเชื้อปรสิตในมนุษย์ชนิดแรกที่ได้รับการรับรองให้ใช้ และในวันที่ 23 ตุลาคม 2015 องค์การอนามัยโลก โดยสำนักผู้เชี่ยวชาญที่ปรึกษาเชิงยุทธศาสตร์ด้านการสร้างภูมิคุ้มกัน (SAGE) และ คณะกรรมการที่ปรึกษานโยบายมาลาเรีย (MPAC) ร่วมกันเสนอให้มีการนำไปใช้นำร่อง (pilot implementation) ในแอฟริกา โครงการนำร่องเริ่มต้นในวันที่ 23 เมษายน 2019 ที่ประเทศมาลาวี, 30 เมษายน 2019 ที่ประเทศกานา และ 13 กันยายน 2019 ที่ประเทศเคนยา
วัดตรังคภูมิพุทธาวาส

วัดตรังคภูมิพุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกันตัง อำเภอกันตัง จังหวัดตรัง มีที่ดินตั้งวัดเนื้อที่ 21 ไร่ 89.40 ตารางวา ที่มีธรณีสงฆ์ของวัดมี 3 แปลง สภาพของวัดตั้งอยู่บนที่ราบสูง แต่ไม่มีคูน้ำล้อมรอบ
วัดตรังคภูมิพุทธาวาส เดิมชื่อ วัดกันตัง สร้างวัดคู่กับเมืองกันตัง เมื่อ พ.ศ. 2436 โดยพระยารัษฎานุประดิษฐ์มหิศรภักดี (คอซิมบี้ ณ ระนอง) เจ้าเมืองตรัง ได้ย้ายเมืองจากควนธานีไปอยู่ที่กันตัง จึงได้จัดสร้างวัดนี้ขึ้นด้วย ต่อมา พ.ศ. 2442 วัดได้ย้ายมาตั้งอยู่ ณ ที่ปัจจุบัน ครั้นถึง พ.ศ. 2455 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจการคณะสงฆ์และได้ประทับที่วัดกันตัง ทรงเห็นว่าวัดกันตังเป็นวัดที่มีภูมิประเทศเหมาะสมดีมาก จึงได้พระราชทานนามวัดให้ใหม่ว่า "วัดตรังคภูมิพุทธาวาส" วัดได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2457 เขตวิสุงคามสีมากว้าง 11 วา 2 ศอก ยาว 15 วา 2 ศอก ได้ผูกพัทธสีมาเมื่อวันที่ 10 มีนาคม พ.ศ. 2465
อาคารเสนาสนะที่สำคัญ ได้แก่ อุโบสถกว้าง 11 เมตร ยาว 18 เมตร สร้าง พ.ศ. 2476 ศาลาการเปรียญ 2 หลัง โครงสร้างคอนกรีตเสริมเหล็ก กุฏิสงฆ์ จำนวน 14 หลัง โครงสร้างเป็นอาคารไม้และคอนกรีตเสริมเหล็ก ปูชนียวัตถุที่สำคัญ ได้แก่ พระประธานในอุโบสถ หน้าตักกว้าง 43 นิ้ว ปางมารวิชัย พระยารัษฎานุประดิษฐ์ได้นำมาจากเมืองปีนัง ประเทศมาเลเซีย โดยทางเรือ พร้อมด้วยพระอัครสวกสร้างด้วยหินอ่อน และรูปช้าง สิงห์ อย่างละ 1 คู่ เป็นหินอ่อนเช่นกัน ได้มาจากพม่า พระพุทธรูปเชียงแสน 1 องค์ หน้าตักกว้าง 18 นิ้ว พระยาสุรินทร์ราชสยามธิราชภักดีศิริพาหะ สมุหเทศาภิบาลมณฑลภูเก็ต อัญเชิญมาจากกรุงเทพมหานคร ถวายไว้เมื่อ พ.ศ. 2456
เมื่อวันที่ 4 กรกฎาคม พ.ศ. 2458 พระบาทสมเด็จพระมงกุฎเกล้าเจ้าอยู่หัว ได้เสด็จฯ มาพระราชทานพระแสงราชศาสตราประจำเมือง ถือน้ำพระพิพัฒน์สัตยาเสือป่ามณฑลภูเก็ต และรับลูกเสือเข้าประจำกอง ณ พลับพลาพิธี วัดตรังคภูมิพุทธาวาส
พระยาวิชิตชลธาร (หม่อมหลวงเวศร์ กุญชร)

มหาเสวกตรี พลเรือตรี พระยาวิชิตชลธาร (หม่อมหลวงเวศร์ กุญชร) (14 ธันวาคม 2431 - 20 ธันวาคม 2475) ขุนนางชาวไทย อดีตเจ้ากรมเรือยนต์หลวง อดีตองคมนตรีในรัชสมัย พระบาทสมเด็จพระมงกุฎเกล้าเจ้าอยู่หัว
ประวัติ.
พระยาวิชิตชลธาร เกิดเมื่อวันที่ 14 ธันวาคม ปี พ.ศ. 2431 เป็นบุตรชายของ เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) กับ วัน กุญชร ณ อยุธยา 
รับราชการ.
รับพระราชทานสัญญาบัตรเป็น หลวงวิเศษสาลี ถือศักดินา 600 เมื่อวันที่ 16 เมษายน ปี พ.ศ. 2451 จากนั้นในวันที่ 10 กรกฎาคม ปีเดียวกัน หลวงวิเศษสาลี ได้กราบถวายบังคมลาอุปสมบทที่ วัดราชบพิธสถิตมหาสีมารามราชวรวิหาร
จากนั้นจึงได้โอนย้ายมารับราชการในกรมมหาดเล็กโดยได้เลื่อนบรรดาศักดิ์เป็น หลวงวิเศษพจนกรณ์ พร้อมกับรับตำแหน่ง เสมียนตรากรมมหาดเล็ก เมื่อวันที่ 12 กรกฎาคม ปี พ.ศ. 2455 ต่อมาได้รับพระราชทานเลื่อนยศเป็น จ่า เมื่อวันที่ 30 ธันวาคม ปี พ.ศ. 2456